এস্কেপ টু ভিক্টোরি
এস্কেপ টু ভিক্টোরি হল জন হিউস্টন পরিচালিত একটি ১৯৮১ সালের মার্কিন-ব্রিটিশ-ইতালীয় ক্রীড়া যুদ্ধ চলচ্চিত্র এবং এতে অভিনয় করেছেন সিলভেস্টার স্ট্যালোন, মাইকেল কেইন, ম্যাক্স ভন সিডো ও পেলে। চলচ্চিত্রটি একটি জার্মান কারাগারে বন্দী থাকা মিত্রবাহিনীর যুদ্ধবন্দিদের সম্পর্কে যারা একটি জার্মান দলের বিরুদ্ধে একটি প্রদর্শনী ফুটবল ম্যাচ খেলে। চলচ্চিত্রটি এর প্রেক্ষাগৃহে মুক্তির সময় ব্যাপক মনোযোগ পেয়েছিল, কারণ এতে পেশাদার ফুটবলার ববি মুর, অসভাল্দো আর্দিলেস, কাজিমিয়ারজ দেনা, পল ভ্যান হিমস্ট, মাইক সামারবি, হলভার থোরসেন, ওয়ার্নার রথ ও পেলেও অভিনয় করেছিলেন। জন ওয়ার্ক, রাসেল ওসমান, লরি সিভেল, রবিন টার্নার ও কেভিন ও'ক্যালাগান সহ অসংখ্য ইপসউইচ টাউনের খেলোয়াড়রাও এই ছবিতে ছিলেন। অন্যান্য ইপসউইচ টাউনের খেলোয়াড়রা ফুটবলের দৃশ্যে যেসব অভিনেতাদের জন্য দাঁড়িয়েছিলেন তারা হলেন মাইকেল কেইনের জন্য কেভিন বিটি ও সিলভেস্টার স্ট্যালোনের জন্য পল কুপার। ইয়াবো ইয়াবলনস্কি এর চিত্রনাট্য লিখেছেন ও চলচ্চিত্রটি ১২তম মস্কো আন্তর্জাতিক চলচ্চিত্র উৎসবে প্রবেশ করে।